kardosdrur/scandi-wiki huggingface dataset:
Bakteriologi

Bakteriologi er den gren af biologi, der studerer morfologi, økologi, genetik og biokemi af bakterier såvel som mange andre aspekter der relateret til dem. Denne undergruppe af mikrobiologi involverer identifikation, klassificering og karakterisering af bakteriearter. På grund af ligheden ved at tænke og arbejde med andre mikroorganismer end bakterier, såsom protozoer, svampe og vira, har der været en tendens til, at området for bakteriologi udvides som mikrobiologi. Udtrykkene overlappede tidligere hinanden. Imidlertid kan bakteriologi klassificeres som en særskilt videnskab.

Introduktion 
Bakteriologi er studiet af bakterier og deres relation til medicin. Bakteriologi udviklede sig da læger, der havde brug for at anvende pathogen-teorien, til at teste bekymringerne vedrørende ødelæggelse af fødevarer og vin i det 19. århundrede. Identificering og karakterisering af bakterier, der er forbundet med sygdomme, førte til fremskridt inden for patogenisk bakteriologi. Kochs postulater spillede en rolle i identificeringen af sammenhængen mellem bakterier og specifikke sygdomme. Siden da har bakteriologi haft mange vellykkede fremskridt som effektive vacciner, for eksempel diftervaccine og stivkrampevaccine. Der har også været nogle vacciner, der ikke var så effektive og har bivirkninger, f.eks. Tyfusvaccine. Bakteriologi har indvirket i opdagelsen af antibiotika.

Historie 

Opdagelsen af forbindelsen mellem mikroorganismer og sygdomme kan dateres tilbage til det 19. århundrede, da den tyske læge Robert Koch introducerede videnskaben om mikroorganismer på det medicinske område. Han identificerede bakterier som årsagen til infektionssygdomme og fermenteringsprocess i sygdomme. Den franske videnskabsmand Louis Pasteur udviklede teknikker til produktion af vacciner. Både Koch og Pasteur spillede en rolle i forbedring af antiseptik i medicinsk behandling. Dette havde en enorm positiv effekt på folkesundheden og gav en bedre forståelse af kroppen og sygdomme. I 1870-1885 blev de moderne metoder til bakteriologi-teknik introduceret ved brug af pletter og ved metoden til at adskille blandinger af organismer på plader med næringsmidler. Mellem 1880 og 1881 producerede Pasteur to vellykkede vaccinationer til dyr mod sygdomme forårsaget af bakterier, og det var en succes. Betydningen af bakterier blev anerkendt, da den førte til en undersøgelse af sygdomsforebyggelse og behandling af sygdomme med vacciner. Bakteriologi er udviklet og kan studeres inden for landbrug, marinbiologi, vandforurening, bakteriegenetik og bioteknologi.

Kilder
API

API eller api har flere betydninger:
 Application programming interface
 International Phonetic Alphabet - et system til fonetisk notation (fransk alphabet phonétique international derfor forkortes det til API)
 American Petroleum Institute -  
 Active Pharmaceutical Ingredient - Aktive farmaceutiske ingredienser
Al-Baida

Al-Baida (Arabisk: البيضاء El Beida) , er en af de større byer i det nordøstlige Libyen, med en befolkning på 250.000 indbyggere (2010). Den er hovedbyen i kommunen Al Jabal al Akhdar, og den næststørste by i det østlige Libyen .

Byer i Libyen
Charles Robert Richet

Charles Robert Richet (født 25. august 1850 i Paris, død 4. december 1935 sst.) var en fransk fysiolog som forskede indenfor forskellige emner såsom neurologi, fordøjelse, termoregulering i varmblodige dyr og åndedrættet. Han modtog Nobelprisen i fysiologi eller medicin i 1913.

Eksterne henvisninger 

Læger fra Frankrig
Nobelprismodtagere i medicin
Nobelprismodtagere fra Frankrig
Ferenc Farkas

Ferenc Farkas (født 15. december 1905 i Nagykanizsa, død 10. oktober 2000 i Budapest) var en ungarsk komponist.

Farkas begyndte sine studier i komposition på Budapest Academy of Music, hvor hans lærere talte Leo Weiner og Albert Siklós. Senere studerede han hos Ottorino Respighi. Efter at have opholdt sig en årrække i udlandet, begyndte han efter hjemkomsten selv at lære fra sig og de første kompositioner så dagens lys. I 1949 blev han udnævnt til professor i komposition ved Franz Liszt Akademiet i Budapest, en post han bestred frem til 1975. Blandt hans elever kan nævnes György Kurtág, György Ligeti, Emil Petrovics, Zsolt Durkó og Attila Bozay.

Som komponist skrev Farkas mere end 700 værker indenfor en lang række genrer.

Eksterne henvisninger 
 

Komponister fra Ungarn
Mari Jungstedt

Kerstin Mari Jungstedt (født 31. oktober 1962), er en svensk journalist og kriminalforfatter, bosat i Stockholm.

Mari Jungstedt har arbejdet som journalist ved Sveriges Radio Ekot, Rapport, og SVT:s regionale nyhedsprogram ABC. Hun debuterede 2003 med en spændingsroman som handler om seriemord på Gotland. I hendes følgende romaner vender hun tilbage til flere personer fra debuten, nemlig kriminalkommissær Anders Knutas og journalisten Johan Berg. Bøgernes handling er henlagt til Gotland, hvor forfatteren er bosat om sommeren.

Hendes romaner er oversat til catalansk, dansk, engelsk, finsk, fransk, hollandsk, spansk og tysk og flere af bøgerne er blevet filmatiseret.

Bibliografi i udvalg 
 Den du ikke ser – 2007
 I denne stille nat – 2008
 Den inderste kreds – 2008
 Den døende Dandy – 2009
 I denne søde sommertid – 2010
 Den mørke engel - 2011
 Den dobbelte tavshed - 2012
 Den farlige leg 2013
 Det fjerde offer 2014
 Den sidste akt 2015
 Du går ikke alene 2016

Krimiforfattere fra Sverige
Romanforfattere fra Sverige
Svensksprogede forfattere fra Sverige
Renato Fasano

Renato Fasano (21. august 1902 – 3. august 1979) var en italiensk komponist, dirigent og musikforsker.

Renato Fasano begyndte sine studier i sin fødeby Neapel og oprettede kammerorkestret "Collegium Musicum Italicum", som i 1947 skiftede navn til "I Virtuosi di Roma". Det lille orkester formåede at popularisere barokmusikken og gav ved flere lejligheder koncerter i København. Som dirigent dirigerede Fasano værker af blandt andre Arcangelo Corelli, Baldassarre Galuppi, Alessandro Marcello, Giovanni Paisiello, Giovanni Battista Pergolesi, og Antonio Vivaldi. Han var også ophavsmanden til "Piccolo Teatro Musicale Italiano" i 1957.

Fasano udgav flere musikvidenskabelige arbejder og komponerede både orkestermusik, kammermusik og vokalmusik.

Komponister fra Italien
Dirigenter fra Italien
Quraysh

Quraysh er en arabisk stammesammenslutning. Blandt stammerne finder man Banū Umayya og Banū Hashim (dén profeten Muhammed tilhørte). Menneskene i de enkelte stammer kaldes qurayshitter.

Fodnoter
Marco Ferreri

Marco Ferreri (11. maj 1928 – 9. maj 1997) var en italiensk filminstruktør, manuskriptforfatter og skuespiller. Han blev født i Milano og døde i Paris af et hjertetilfælde. I forbindelse med hans dødsfald udtalte Gilles Jacob, regissøren ved Filmfestivalen i Cannes, at: «Italiensk film har mistet en af sine mest originale kunstnere, en af sine mest personlige forfattere …»  Hans mest kendte film er Det store ædegilde (1973), med Marcello Mastroianni, Michel Piccoli, Philippe Noiret og Ugo Tognazzi i hovedrollerne. Herudover har han blandt mange andre film også instrueret Ægtesengen (1963), Bryllupsmarchen (1965), Bristepunktet (1969), Den sidste kvinde (1975) og Helt normalt galskab (1981).

Filmografi (udvalgte) 
 Los chicos, (1959) 
 L'appartamentino, (1959) 
 La carrozzella, (1960)
 Le italiane e l'amore – (L'infedeltà coniugale), (1961)
 Una storia moderna, (1963)
 Controsesso – (Il professore), (1964)
 La donna scimmia, (1964)
 Oggi, domani e dopodomani – (L'uomo dei 5 palloni), (1965) 
 Marcia nuziale, (1965)
 L'uomo dei cinque palloni, (1965)
 Corrida!  (1966)
 L'harem, (1967)
 Dillinger è morto, (1969)
 Il seme dell'uomo, (1969)
 Perché pagare per essere felici, (1971)
 L'udienza, (1971)
 La cagna, (1972)
 La grande abbuffata, (1973) 
 Non toccare la donna bianca, (1974) 
 L'ultima donna, (1976)
 Yerma, (1978) – TV
 Ciao maschio, (1978) 
 Chiedo asilo, (1979) 
 Storie di ordinaria follia, (1981) 
 Storia di Piera, (1983)
 Il futuro è donna, (1984) 
 I Love You, (1986)
 Come sono buoni i bianchi, (1988)
 Il banchetto di Platone, (1989) – TV
 La casa del sorriso, (1991) 
 La carne, (1991) 
 Diario di un vizio, (1993) 
 Nitrato d'argento, (1996)

Eksterne henvisninger 

 

Filminstruktører fra Italien
Peter Englund

Peter Englund (født 4. april 1957 i Boden) er en svensk historiker og forfatter af en række populærhistoriske bøger. Englund tog doktorgrad i 1600-tallets mentalitetshistorie. Hovedvægten af hans forfatterskab omhandler Sveriges militære stormagtstid 1620–1720.

Englund efterfulgte 2002 Erik Lönnroth som medlem i Svenska Akademien. Han efterfulgte Horace Engdahl som akademiets faste sekretær juni 2009.

Eksterne henvisninger 
 Hjemmeside med arkiv 

Historikere fra Sverige
Faglitterære forfattere fra Sverige
Medlemmer af Svenska Akademien
Svensksprogede forfattere fra Sverige
Mogens Breyen

Mogens Breyen (født 27. september 1932 i København, død 23. marts 2003) var en dansk arkitekt og professor ved Kunstakademiets Arkitektskole.

Mogens Breyen afsluttede sin uddannelse som arkitekt ved Kunstakademiets Arkitektskole i 1959, hvorefter han i nogle år var ansat hos forskellige arkitekter, indtil han i 1964 fik egen tegnestue. I 1976 blev han professor i arkitektur med speciale i bygningskunst. Samme år blev han i andet ægteskab gift med tekstilkunstneren og designeren Karen-Margrethe (Kim) Naver.

I årenes løb sad Mogens Breyen i flere udvalg under Kulturministeriet, samtidig med at han har været medlem af bestyrelsen for Det Danske Institut for Videnskab og Kunst i Rom og formand for Charlottenborg. I 1999 fik han tildelt Eckersberg Medaillen.

Blandt Mogens Breyens arbejder kan nævnes udformningen af det nye Axeltorv i København. og ombygningen af Scalabygningen

Referencer

Eksterne henvisninger 

 Mogens Breyen collection - fotos i KADK-DOCS

Arkitekter fra Danmark
Modtagere af Eckersberg Medaillen
Ansatte ved Kunstakademiets Arkitektskole
Personer fra København
Danskere i 1900-tallet
Personer i Kraks Blå Bog (afdøde)
Postmodernistiske arkitekter
Born to Be Wild

"Born To Be Wild" er en rocksang, skrevet af Mars Bonfire. Sangen, der oprindelig blev indspillet på lp af Steppenwolf blev benyttet i motorcykel-filmen Easy Rider fra 1969 og forbindes bl.a. derfor ofte med bikermiljøet. Sangen er ofte blevet krediteret for at have givet navn til musikgenren Heavy Metal grundet sangens to første linjer i andet vers I like smoke and lightning – Heavy metal thunder.
 
Sangen var oprindeligt skrevet af Mars Bonfire som en langsom ballade. Han tilbød den til forskellige bands, men den endte i 1967 med at blive indspillet første gang af Steppenwolf, hvor Mars Bonfires bror spillede trommer. Steppenwolf indspillede sangen som et mere hårdtslående rocknummer og udgav i 1968 sangen som bandets tredje single. Sangen blev et stort hit for Steppenwolf og nåede andenpladsen på den amerikanske Billboard Hot 100. 

Steppenwolfs originalversion af sangen har siden været udgivet på adskillige opsamlingsalbum og antologier, og den er endvidere benyttet i mange film og tv-serier m.v., herunder Six Feet Under og Borat. 

Sangen er ligeledes blevet indspillet af adskillige andre bands og sangere, eksempelvis Etta James, Link Wray, Slade, The Cult, Black Sabbath, INXS, Twisted Sister, Kim Wilde, Blue Öyster Cult, KISS, Bon Jovi, Status Quo , The Residents, Krokus og Wilson Pickett.

Sange fra 1968
Aksel Hansen

Aksel Christian Henrik Hansen (2. september 1853 i Odense – 3. maj 1933 på Frederiksberg) var en dansk billedhugger.

Værker – udvalg 
 Ecco (statue, 1888, bronze i Kongens Have og i Fyns Kunstmuseum)
 Hans Tausen–monument, Birkende (1894)
 Christian 9. (rytterstatue, 1912, Kongens Have, Odense, model i Fyns Kunstmuseum) 
 Ambrosius (foran Marmorkirken, Kbh.)

Eksterne henvisninger 
 

 Aksel Hansen – Weilbachs Kunstnerleksikon

Billedhuggere fra Danmark
Danskere i 1800-tallet
Danskere i 1900-tallet
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Fabiano Amaro da Silva

Fabiano Amaro da Silva (født 5. juni 1984) er en brasiliansk professionel fodboldspiller, som spiller angriber for Ituiutaba Esporte Clube.

Referencer 

Fodboldspillere fra Brasilien
Personer fra Rio de Janeiro
Johann Heinrich von Mädler

Johann Heinrich von Mädler (født 29. maj 1794 i Berlin, død 14. marts 1874 i Hannover) var en tysk astronom.

Han studerede i Berlin og blev 1829 ansat ved Wilhelm Beers privatobservatorium, hvor han sammen med Beer observerede Mars og Jupiter, men fornemmelig Månen; resultaterne af sine observationer, målinger og studier over Månen har Mädler nedlagt i Mappa selenographica (1834—36) med teksten dertil: Der Mond (1837). Dette arbejde gjorde Mädler bekendt i vide kredse og skaffede ham Jérôme Lalandes medalje fra Akademiet i Paris.

I 1836 blev Mädler ansat ved observatoriet i Berlin og indehavde denne stilling, til han 1840 blev kaldet til direktør for observatoriet i Dorpat, dengang en del af det Russiske Kejserrige, og professor i astronomi sammesteds. I denne stilling stod Mädler til 1865. Under sit ophold i Dorpat beskæftigede han sig med forskellige grene af stellarastronomien, specielt med dobbeltstjerner og stjerner med egenbevægelse.

I Untersuchungen über die Fixsternsysteme (2 bind 1847 og 1848) og Die Centralsonne (1846) fremsatte han sine anskuelser over verdenssystemets konstitution. Hans Populäre Astronomie (1841, 8. oplag 1885) fik stor udbredelse; derimod var hans Geschichte der Himmelskunde (2 bind 1873) mindre vellykket. Som direktør for Observatoriet i Dorpat udgav Mädler Beob. auf der Univ. Sternwarte zu Dorpat (bind IX—XVI, 1841—66).

Kilder

Eksterne henvisninger 

 Frank J. Tipler, "Olbers's Paradox, the Beginning of Creation, and Johann Mädler," Journal for the History of Astronomy, Vol. 19, Pt. 1 (February 1988), pp. 45–48.
 F. J. Tipler, "Johann Mädler's Resolution of Olbers' Paradox," Quarterly Journal of the Royal Astronomical Society, Vol. 29, No. 3 (September 1988), pp. 313–325.
 Frank J. Tipler, "More on Olbers's Paradox," a review of Edward Harrison, Darkness at Night: A Riddle of the Universe (Cambridge, Mass.: Harvard University Press, 1987), Journal for the History of Astronomy, Vol. 19, Pt. 4 (November 1988), pp. 284–286. (Bemærk at den sidste side mangler i PDF-versionen af artiklen, men findes i GIF-versionen.)
 http://www.uapress.arizona.edu/onlinebks/mars/chap04.htm 
 http://www.obs.ee/obs/maedler/maedler.html

Astronomer fra Tyskland
Videnskabsformidlere
Faglitterære forfattere fra Tyskland
Tyskere i 1800-tallet
Personer fra Berlin
Salmonsens
Medlemmer af Bayerische Akademie der Wissenschaften
Ansatte ved Tartu Universitet
Huangnan

Huangnan (Forenklet kinesisk: 黄南; traditionel kinesisk: 黃南; pinyin: Huángnán; tibetansk: རྨ་ལ; Wylie: Rma-lho) er et autonomt præfektur for tibetanere i provinsen Qinghai i Folkerepublikken Kina.

Præfekturet har et areal på 17.921 km² og det har en befolkning på  mennesker i 2007.

Administrative enheder 
Det autonome præfektur Huangnan har jurisdiktion over 3 amter (县 xiàn) og et autonomt amt (自治县 zìzhìxiàn).

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001.
 Tsering Shakya: The Dragon in the Land of Snows. A History of Modern Tibet Since 1947, London 1999, 

Autonome præfekturer i Qinghai
Amdo
Yushu (Qinghai)

Yushu (Forenklet kinesisk: 玉树; traditionel kinesisk: 玉樹; pinyin: Yùshù; tibetansk : ཡུལ་; Wylie: Yul-shul) er et autonomt præfektur for tibetanere i provinsen Qinghai i det vestlige Kina. Det har et areal er på  km² , og en befolkning på  mennesker i 2004.

Den Gule Flod har sit udspring i præfekturet, i Bayan Harbjergene, og floden Mekong, i Kina kaldt Lancang Jiang, har sine kilder i amtet Yushu i Zadoisbjergene.

14. april 2010 var der kl. 7:49 lokal tid, et voldsomt jordskælv i Yushu området, hvor omkring 400 blev dræbt, og 10.000 mennesker skadet.

Administrative enheder 
Det autonome præfektur Yushu har jurisdiktion over 6 amter (县 xiàn).

Trafik 
Kinas rigsvej 214 løber gennem området. Den fører fra Xining i provinsen Qinghai til Jinghong i Yunnan.

Referencer

Bibliografi 
 Andreas Gruschke: The Cultural Monuments of Tibet’s Outer Provinces: Kham. Vol. 2 – The Yushu Part of Kham, Bangkok 2005

Eksterne henvisninger 
 Lokalregeringens side 

Yushu
Nektarin

Nektarinen er en glatskindet cultivargruppe af ferskentræet. I dagligvarehandelen betragtes ferskner og nektariner som forskellige frugter til trods for at de tilhører samme art. Flere genetiske studier understøtter at nektarinernes glatte skind skyldes et recessivt gen, mens ferskenens pels er dominant. Glatskindede varieteter som nektariner er opstået adskillige gange.

Ganske som ferskener, kan nektariner have hvidt eller gult kød, og stenen kan have mere eller mindre svært ved at skilles fra frugtkødet: Nektariner er gennemsnitligt lidt mindre og lidt sødere end ferskener, men der er også nektariner, som er større og mindre søde. Det glatte skind kan gøre at nektarinen synes rødligere end ferskenen og dermed bidrage til nektarinens blomme-agtige udtryk. Fraværet af hår gør også at nektariner lettere bliver stødt.

Nektarinens historie er uklar; første omtale på engelsk er fra 1616, men nektarinen er sandsynligvis blevet dyrket langt tidligere i ferskenens oprindelige område i Central- og Østasien. Nektariner blev indført til USA af David Fairchild fra det amerikanske landbrugsministerium i 1906.

Kilde 

Stenfrugter
Fersken
Vandmåler

En vandmåler er et måleinstrument, der angiver mængden af gennemløb af vand. Nogle gange kaldes den fejlagtigt for et vandur. Vandmålere anvendes især af forsyningsvirksomheder (vandværker) hos forbrugerne, hvor de danner grundlag for afregningen.

Vandmålere skal adskilles fra resten af vandforsyningsnettet med en stophane, så måleren kan nemt udskiftes.

Vandforsyning
Måleinstrumenter
Marija Semak

Marija "Masha" Semak (, født 15. februar 1985 i Smila, Ukrainske SSR, Sovjetunionen), er en ukrainsk orienteringsløber og atlet boende i Danmark. Hun er i Danmark medlem af Farum-Tisvilde OK og Blovstrød Løverne. 

Semak blev nummer 19 på Lang bane ved VM i orientering i Västerås 2004 og var vinder af "Sylvester 5-days" i Belgien 2007.

Semak har en eksamen i aeroteknik fra Kiev Polytechnic Institute.

Danske mesterskaber 
Orientering
  2010 Sprint 
  2009 Langbane
  2009 Sprint 
  2008 Mellembane
  2008 DM-Ultralang

Atletik
  2010 1500 meter 4,58,19
  2010 4 x 800 meter 10,03,66

Personlige rekorder 
 800 meter: 2,21,9 2009  
 1500 meter: 4,52,0 2009
 1 mile: 5,24,21 Allerød 29. juli 2010
 3000 meter: 10,40,28 Østerbro Stadion 17. juli 2011  
 3000 meter forhindring: 11,55,78 Østerbro Stadion 4. juni 2010 
 5000 meter: 18,46,06 Østerbro Stadion 6. august 2011 
 10km landevej: 39,08  Odder 30. januar 2011 
 15km landevej: 1,05,19 9. marts 2008  
 Halvmarathon: 1,30,17 28. september 2008 
 800 meter – inde: 2,27,90 Skive 28. februar 2010 
 1500 meter – inde: 4,53,74 Skive 28. februar 2010
 3000 meter – inde: 10,31,22 Skive 19. februar 2011

Eksterne henvisninger 
 World FootO Ranking Athlete UKR35 Masha Semak 
 Mariya Semak – World of O Runners
 Statletik.dk – Profil – Masha Semak 
 Интервью с Марией Семак – Личности – Каталог статей – Спортивное ориентирование (Ukrainsk)

Mellemdistanceløbere fra Danmark
Mellemdistanceløbere fra Ukraine
Orienteringsløbere fra Danmark
Orienteringsløbere fra Ukraine
Atleter fra Blovstrød Løverne
Personer fra Ukraine
Black Devil

Black Devil er et cigaretmærke fra Holland, der bliver produceret af Heupink & Bloemen.. Cigaretterne er sorte, både filteret og papiret.

De kan ikke købes i Danmark, men de fås bl.a. i Sverige, Tyskland, Litauen og Holland.

De er lanceret i mange forskellige smagsvarianter, her er 3 af dem:

Referencer

Eksterne henvisninger 

Cigaretmærker
Knight and Day

Knight and Day er en amerikansk actionkomedie fra 2010 med Tom Cruise og Cameron Diaz i hovedrollerne. Filmen er instrueret af James Mangold, og er Cruise og Diaz's andet filmsamarbejde siden filmen Vanilla Sky fra 2001.

Filmen gik igennem en periode med "udviklingshelvede" med både et skift af filminstruktør og flere forfattere, der arbejdede på manuskriptet. Producenterne på filmen overvejede flere skuespillere til hovedrollerne inden det endelige valg blev Cruise og Diaz. Adam Sandler, Chris Tucker og Gerard Butler blev overvejet af filmens producenter til den mandlige hovedrolle, der senere gik til Cruise, og Eva Mendes blev oprindeligt fastsat til den rolle som Diaz senere fik.

Knight og Day blev udgivet i USA den 23. juni 2010. Filmen modtog blandede anmeldelser fra filmkritikere.

Eksterne Henvisninger 

Komediefilm fra USA
Actionfilm fra USA
Eventyrfilm fra USA
Amerikanske film fra 2010
Golog

Golog (Kinesisk: 果洛; pinyin: Guǒluò; Wade-Giles: Kuǒ-lò; tibetansk: མག; Wylie: Mgo-log) er et autonomt præfektur for tibetanere i provinsen Qinghai i Folkerepublikken Kina. Det har et areal på 76.312 km². og en befolkning på 160.000 mennesker hvilket giver en tæthed på omkring 2 indb./km² (2007).

Etnisk fordeling i Golog

Administrative enheder 
Det autonome prefektur Golog har jurisdiktion over 6 amter (县 xiàn).

Literatur 
 A. Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, 
 B. Horlemann: Modernization Efforts in Golog: A Chronicle, 1970-2000 (.pdf), in: Amdo Tibetans in Transition: Society and Culture in the Post-Mao Era. Edited by Toni Huber. 2: 241-67, 2002.http://www.case.edu/affil/tibet/booksAndPapers/horlemann.pdf

Autonome præfekturer i Qinghai
Amdo